OBAVIJEST O POSTUPKU PREDUPISA I UPISA DJECE U PRVI RAZRED OSNOVNE ŠKOLE ZA ŠKOLSKU GODINU 2024./25.

**Poštovani roditelji budućih prvaša!**

Upisi u osnovne škole provode se elektroničkim putem korištenjem Nacionalnog informacijskog sustava upisa u osnovne škole. Prijave za redovan upis otvaraju se 22. veljače 2024. godine, te će roditelji preko poveznice [**https://osnovne.e-upisi.hr/**](https://osnovne.e-upisi.hr/) moći podnijeti prijavu za upis svoga djeteta u prvi razred osnovne škole sve do 31. ožujka 2024. godine.

U sustavu će roditeljima biti vidljivi opći podaci o djetetu te škola na čijoj se listi školskih obveznika nalazi prema mjestu prebivališta, odnosno boravišta. Odmah po podnošenju prijave roditelji će moći odabrati mogućnosti koje im se nude u dodijeljenoj školi npr. izborne predmete, produženi boravak i sl. Također, ako imaju razloga za to, roditelji će prilikom podnošenja prijave moći izraziti želju za upis u drugu školu od one kojoj dijete pripada prema upisnom području.

Prijave za upis djece s utvrđenim teškoćama otvorit će se od 1. veljače 2024. godine i bit će otvorene do 31. ožujka 2024. godine.

Također,***uz prijavu za redovne upise u prvi razred osnovne škole od 22. veljače do 31. ožujka 2024. godine, roditelji će moći podnijeti i zahtjev za prijevremeni upis u prvi razred osnovne škole kao i za privremeno oslobađanje od upisa u prvi razred osnovne škole.***

S obzirom da se u sustav za elektroničke upise u osnovne škole ulazi preko portala e-Građani, roditelji koji nemaju vjerodajnice za ulazak u portal moraju se javiti školi kojoj pripadaju prema upisnom području koja će prijavu za upis njihovog djeteta izvršiti umjesto njih.

Za sve ostale informacije, termine testiranja u školi, liječničkih pregleda i laboratorijskih pretraga molimo Vas pratite mrežne stranice OŠ “Petar Zoranić” Nin!

Nacionalnom informacijskom sustavu za upise u osnovne škole pristupa se putem e-Građana.

Za sve dodatne upite o korištenju sustava možete kontaktirati CARNET-ov helpdesk svakim radnim danom od 8 do 20 sati na broj telefona 01 6661 500 ili putem e-pošte na helpdesk@skole.hr

Obavijesti o terminima ispitivanja psihofizičke zrelosti, laboratorijskim pretragama i liječničkom pregledu dobit ćete pravovremeno putem mrežne stranice OŠ “Petar Zoranić” Nin i/ili putem maila (prilikom prijave djeteta važno je unijeti ispravnu mail adresu te broj mobitela za komunikaciju sa školom)